Maria Theresia Ahlefeldt

Maria Theresia Ahlefeldt, prinsesse av Thurn og Taxis (født 28. februar 1755, død 20 . desember 1810) var en dansk (opprinnelig tysk) komponist.

Hun var datter av Alexander Ferdinand, fyrste av Thurn og Taxis (1704–73) og hans tredje hustru prinsesse Maria Henriette Josepha av Fürstenberg-Stühlingen (1732–72). Hun ble født i Regensburg, døde i Praha, men bodde størstedelen av sitt liv i Danmark. I 1780 giftet hun seg mot sin egen families vilje med grev Ferdinand Anton Christian Ahlefeldt (1747–1815). Ahlefeldt ble utnevnt til hoffmarskalk og senere direktør for Det Kongelige Teater i København.

Ahlefeldt har blant annet skrevet libretto til den komiske opera La Folie, ou quel Conte!, mens hennes største musikalske suksess ble musikken til en opera-ballet i fire akter av ballettmester Vincenzo Galeotti: Telemak paa Calypsos Øe med tekst av C. Pram. Hun har dessuten skrevet komposisjoner for stemme og kammerensemble.

Ahlefeldt regnes som Danmarks første kvinnelige komponist.

Referanser 

Danske komponister
Tyske komponister
Huset Thurn und Taxis
Slekten Ahlefeldt
Personer fra Regensburg
Fødsler i 1755
Dødsfall i 1810